2009R1291 — DA — 01.01.2013 — 002.002

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

KOMMISSIONENS FORORDNING (EU) Nr. 1291/2009

af 18. december 2009

om udvælgelse af regnskabsførende bedrifter med henblik på at konstatere landbrugsbedrifters indkomstforhold







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1217/2009 af 30 november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Fællesskab ( 1 ), særlig artikel 5, stk. 4, artikel 6, stk. 5, og artikel 7, stk. 2, og ud fra følgende betragtninger: (1) Ved Kommissionens forordning (EØF) nr. 1859/82 af 12. juli 1982 om udvælgelse af regnskabsførende bedrifter med henblik på at konstatere indkomstforhold i landbrugsbedrifter ( 2 ) blev der fastsat en tærskel for bedrifternes økonomiske størrelse og antallet af regnskabsførende bedrifter med henblik på gennemførelse af forordning (EF) nr. 1217/2009. (2) Ved Kommissionens forordning (EF) nr. 1242/2008 af 8. december 2008 om opstilling af en fællesskabsklassifikation af landbrugsbedrifter ( 3 ) blev der indført et nyt begreb for »økonomisk størrelse«, som nu udtrykkes i euro, og ændret nogle andre kriterier i klassifikationen. (3) Som følge af den ændring, der blev foretaget ved Rådets forordning (EF) nr. 1791/2006 ( 4 ), bør områderne i Bulgarien og Rumænien tages i betragtning. For at opnå større præcision bør der foretages nogle yderligere ændringer i forordning (EØF) nr. 1859/82. Af klarhedshensyn bør forordning (EØF) nr. 1859/82 derfor ophæves og afløses af nærværende forordning. (4) De regnskabsførende bedrifter skal udvælges ensartet i de enkelte områder, og derfor bør der fastsættes gennemførelsesbestemmelser til de pågældende forskrifter i forordning (EF) nr. 1217/2009. (5) De landbrugsbedrifter, hvorfra der indsamles oplysninger via Informationsnettet for Landøkonomisk Bogføring, indgår i undersøgelsesområdet for strukturundersøgelser og i Fællesskabets og medlemsstaternes tællinger vedrørende landbrugsbedrifter. (6) Da de data, der foreligger til udarbejdelse af planen for udvælgelse af landbrugsbedrifter (udvælgelsesplanen) for hvert regnskabsår, og landbrugs- forholdene afviger fra medlemsstat til medlemsstat, er det nødvendigt at vedtage tærskelværdier for økonomisk størrelse, som er forskellige for de enkelte medlemsstater og i visse tilfælde endog forskellige for de enkelte områder. (7) Erfaringen har vist, at Informationsnettet lettere kan fungere, hvis det antal regnskabsførende bedrifter, der udvælges pr. område, kan variere med op til ± 20 %, forudsat at dette ikke medfører et fald i det samlede antal regnskabsførende bedrifter pr. medlemsstat. (8) Da den finansielle forvaltning af en sådan foranstaltning er vanskelig, blev der for hver medlemsstat indført en begrænsning af det samlede antal behørigt udfyldte bedriftsskemaer, som EF kan finansiere, ved Kommissionens forordning (EØF) nr. 1915/83 af 13. juli 1983 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster ( 5 ). For at opnå klarhed og sammenhæng bør dette afspejles i nærværende forordning. Der bør kunne tillades en vis fleksibilitet med hensyn til antallet af regnskabsførende bedrifter pr. område, når blot det samlede antal regnskabsførende bedrifter i den pågældende medlemsstat overholdes. (9) Udvælgelsesplanen bør omfatte et minimumsantal af elementer, så det kan vurderes, om den er duelig i forhold til de mål, som er opstillet for Informationsnettet for Landøkonomisk Bogføring. (10) Med henblik på udvælgelsesplanen bør undersøgelsesområdet stratificeres på basis af de områder, som er anført i bilaget til forordning (EF) nr. 1217/2009, og de driftsformer og økonomiske størrelsesklasser, som er defineret i forordning (EF) nr. 1242/2008. (11) Udvælgelsesplanen bør udarbejdes, før det tilsvarende regnskabsår begynder, således at den kan godkendes, inden den anvendes til udvælgelsen af de regnskabsførende bedrifter. For regnskabsåret 2010 har medlemsstaterne dog brug for en længere periode til at udarbejde udvælgelsesplanen, fordi ikke alle de nødvendige referencekilder er tilgængelige tilstrækkeligt lang tid i forvejen. Derfor bør der fastsættes en anden frist for fremsendelse af udvælgelsesplanen for det pågældende regnskabsår. (12) Da forordning (EF) nr. 1242/2008 anvendes fra regnskabsåret 2010, bør nærværende forordning anvendes fra samme år. (13) Foranstaltningerne i denne forordning er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring — ud fra følgende betragtninger: VEDTAGET FØLGENDE FORORDNING:







Artikel 1

Definitioner

I denne forordning forstås ved:

a) »landbrugsbedrift« en teknisk-økonomisk enhed som defineret i forbindelse med EF-undersøgelser og -tællinger i landbruget

b) »klassifikation« den fællesskabsklassifikation af landbrugsbedrifter, der er omhandlet i forordning (EF) nr. 1242/2008.

Artikel 2

Tærskel for økonomisk størrelse

For regnskabsåret 2010 (en periode på 12 på hinanden følgende måneder, der begynder mellem den 1. januar 2010 og den 1. juli 2010) og for de følgende regnskabsår fastsættes tærsklen for økonomisk størrelse, jf. artikel 5 i forordning (EF) nr. 1217/2009, således:

— Belgien : 25 000 EUR

— Bulgarien : 2 000 EUR

— Tjekkiet : 8 000 EUR

— Danmark : 15 000 EUR

— Tyskland : 25 000 EUR

— Estland : 4 000 EUR

▼M1

— Irland : 8 000 EUR

▼B

— Grækenland : 4 000 EUR

— Spanien : 4 000 EUR

▼M1

— Frankrig (bortset fra Guadeloupe, Martinique og La Réunion) : 25 000 EUR

— Frankrig (kun Guadeloupe, Martinique og La Réunion) : 15 000 EUR

▼B

— Italien : 4 000 EUR

— Cypern : 4 000 EUR

— Letland : 4 000 EUR

— Litauen : 4 000 EUR

— Luxembourg : 25 000 EUR

— Ungarn : 4 000 EUR

— Malta : 4 000 EUR

— Nederlandene : 25 000 EUR

— Østrig : 8 000 EUR

— Polen : 4 000 EUR

— Portugal : 4 000 EUR

— Rumænien : 2 000 EUR

— Slovenien : 4 000 EUR

▼M2

— Slovakiet : 25 000 EUR

▼B

— Finland : 8 000 EUR

— Sverige : 15 000 EUR

— Det Forenede Kongerige (bortset fra Nordirland) : 25 000 EUR

— Det Forenede Kongerige (kun Nordirland) : 15 000 EUR.

Artikel 3

Antal regnskabsførende bedrifter

Antallet af regnskabsførende bedrifter pr. medlemsstat og pr. område er fastsat i bilaget.

Antallet af regnskabsførende bedrifter, der skal udvælges pr. område, kan afvige fra det antal, der er fastsat i bilaget, med op til ± 20 %, forudsat at det samlede antal regnskabsførende bedrifter i den pågældende medlemsstat overholdes.

Artikel 4

Udvælgelsesplan

Planen for udvælgelse af regnskabsførende bedrifter skal sikre, at de regnskabsførende bedrifter som helhed er repræsentative.

Den skal indeholde følgende oplysninger:

a) det grundmateriale, planen bygger på, dvs.: — oplysning om, hvilke statistiske kilder der er brugt som reference — retningslinjerne for stratificering af undersøgelsesområdet baseret på de områder, der er anført i bilaget til forordning (EF) nr. 1217/2009, og de driftsformer og økonomiske størrelsesklasser, som er defineret i klassifikationen — retningslinjerne for fastlæggelse af den udvælgelsesgrad, der anvendes for hvert stratum — retningslinjerne for udvælgelse af de regnskabsførende bedrifter

b) fordelingen af bedrifterne i undersøgelsesområdet efter driftsformer og økonomiske størrelsesklasser som defineret i klassifikationen (mindst svarende til de teknisk-økonomiske hoveddriftsformer) og

c) antallet af regnskabsførende bedrifter, der skal udvælges for hvert stratum.

Artikel 5

Meddelelse

Medlemsstaterne sender hvert år Kommissionen den udvælgelsesplan, der er nævnt i artikel 4, senest to måneder før det regnskabsår, den vedrører, begynder.

For regnskabsåret 2010 sendes den dog senest en måned før regnskabsårets begyndelse.

Den sendes elektronisk via de informationssystemer, som Kommissionen eller medlemsstaterne har stillet til myndighedernes rådighed.

Oplysningernes form og indhold skal være i overensstemmelse med forlæg, som stilles til rådighed for medlemsstaterne via informationssystemerne. De forlæg og metoder, der skal anvendes, tilpasses og ajourføres, efter at Fællesskabskomitéen for Informationsnettet for Landøkonomisk Bogføring er blevet underrettet.

Meddelelsernes data indlæses og ajourføres i informationssystemerne under medlemsstatens myndigheders ansvar i overensstemmelse med de adgangsrettigheder, som disse myndigheder har tildelt.

Artikel 6

Ophævelse

Forordning (EØF) nr. 1859/82 ophæves med virkning fra den 30. juni 2010.

Henvisninger til den ophævede forordning gælder som henvisninger til nærværende forordning.

Artikel 7

Ikrafttrædelse og anvendelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra regnskabsåret 2010.

Denne forordning er bindende i alle enkeltheder og gælder umiddelbart i hver medlemsstat.









BILAG







Løbenummer Områdebetegnelse Antal regnskabsførende bedrifter pr. regnskabsår BELGIEN 341 Vlaanderen 720 342 Bruxelles-Brussel — 343 Wallonie 480 Belgien i alt 1 200 BULGARIEN 831 Северозападен, (Severozapaden) 346 832 Северен централен, (Severen tsentralen) 358 833 Североизточен, (Severoiztochen) 373 834 Югозападен, (Yugozapaden) 335 835 Южен централен, (Yuzhen tsentralen) 394 836 Югоизточен, (Yugoiztochen) 396 Bulgarien i alt 2 202 745 TJEKKIET 1 417 370 DANMARK 2 150 TYSKLAND 010 Schleswig-Holstein 565 020 Hamburg 97 030 Niedersachsen 1 307 040 Bremen — 050 Nordrhein-Westfalen 1 010 060 Hessen 558 070 Rheinland-Pfalz 887 080 Baden-Württemberg 1 190 090 Bayern 1 678 100 Saarland 90 110 Berlin — 112 Brandenburg 284 113 Mecklenburg-Vorpommern 268 114 Sachsen 313 115 Sachsen-Anhalt 270 116 Thüringen 283 Tyskland i alt 8 800 755 ESTLAND 658 ▼M1 380 IRLAND 900 ▼B GRÆKENLAND 450 Makedonia-Thraki 2 000 460 Ipiros-Peloponnisos-Nissi Ioniou 1 350 470 Thessalia 700 480 Sterea Ellas-Nissi Egaeou-Kriti 1 450 Grækenland i alt 5 500 SPANIEN 500 Galicia 450 505 Asturias 190 510 Cantabria 150 515 País Vasco 352 520 Navarra 316 525 La Rioja 244 530 Aragón 676 535 Cataluña 664 540 Illes Balears 180 545 Castilla y León 950 550 Madrid 190 555 Castilla-La Mancha 900 560 Comunidad Valenciana 638 565 Murcia 348 570 Extremadura 718 575 Andalucía 1 504 580 Canarias 230 Spanien i alt 8 700 ▼M1 FRANKRIG i 2012 fra 2013 121 Île-de-France 200 190 131 Champagne-Ardenne 370 370 132 Picardie 270 270 133 Haute-Normandie 170 170 134 Centralregionskommandoen 410 410 135 Basse-Normandie 240 240 136 Bourgogne 350 340 141 Nord-Pas-de-Calais 280 280 151 Lorraine 230 230 152 Alsace 200 200 153 Franche-Comté 210 210 162 Pays-de-la-Loire 460 460 163 Bretagne 480 480 164 Poitou-Charentes 360 360 182 Aquitaine 550 550 183 Midi-Pyrénées 480 480 184 Limousin 220 220 192 Rhône Alpes 480 480 193 Auvergne 370 360 201 Languedoc-Roussillon 430 430 203 Provence-Alpes-Côte d’Azur 430 420 204 Corse. 170 170 205 Guadeloupe 65 80 206 Martinique 65 80 207 Réunion 130 160 Frankrig i alt 7 620 7 640 ▼B ITALIEN 221 Valle d'Aosta 159 222 Piemonte 598 230 Lombardia 657 241 Trentino 279 242 Alto Adige 262 243 Veneto 741 244 Friuli-Venezia Giulia 549 250 Liguria 559 260 Emilia-Romagna 857 270 Toscana 635 281 Marche 493 282 Umbria 512 291 Lazio 550 292 Abruzzo 444 301 Molise 359 302 Campania 597 303 Calabria 479 311 Puglia 748 312 Basilicata 430 320 Sicilia 672 330 Sardegna 557 Italien i alt 11 137 740 CYPERN 500 770 LETLAND 1 000 775 LITAUEN 1 000 350 LUXEMBOURG 450 ▼C1 UNGARN 767 Alföld 1 016 768 Dunántúl 675 764 Észak-Magyarország 209 Ungarn i alt 1 900 ▼B 780 MALTA 536 360 NEDERLANDENE 1 500 660 ØSTRIG 2 000 POLEN 785 Pomorze og Mazury 1 860 790 Wielkopolska og Śląsk 4 350 795 Mazowsze og Podlasie 4 490 800 Małopolska og Pogórze 1 400 Polen i alt 12 100 PORTUGAL 615 Norte e Centro 1 233 630 Ribatejo e Oeste 351 640 Alentejo e Algarve 399 650 Açores e Madeira 317 Portugal i alt 2 300 RUMÆNIEN 840 Nord-Est 852 841 Sud-Est 1 074 842 Sud-Muntenia 1 008 843 Sud-Vest-Oltenia 611 844 Vest 703 845 Nord-Vest 825 846 Centru 834 847 București-Ilfov 93 Rumænien i alt 6 000 820 SLOVENIEN 908 ▼M2 810 SLOVAKIET 562 ▼B FINLAND 670 Etelä-Suomi 461 680 Sisä-Suomi 251 690 Pohjanmaa 221 700 Pohjois-Suomi 167 Finland i alt 1 100 SVERIGE 710 Lavlandet i Syd- og Midtsverige 637 720 Skovområder og blandede landbrugs- og skovområder i Syd- og Midtsverige 258 730 Områder i Nordsverige 130 Sverige i alt 1 025 DET FORENEDE KONGERIGE 411 England — North Region 420 412 England — East Region 650 413 England — West Region 430 421 Wales 300 431 Scotland 380 441 Northern Ireland 320 Det Forenede Kongerige i alt 2 500